Աննեմարի Հենրիխ

**Աննեմարի Հենրիխ** (), ), գերմանական ծագումով արգենտինացի կին լուսանկարիչ, որը հիմնականում մասնագիտացած է դիմանկարների և մերկ բնօրինակ անձանց պատկերման ոլորտում։

Հենրիխն առավել հայտնի է արգենտինական կինոյի տարբեր հայտնիների իր լուսանկարչական դիմանկարներով, ինչպիսիք են Տիտա Մերելյոն, Կարմեն Միրանդան, Սուլի Մորենոն և Միրտա Լեգրանը, ինչպես նաև այլ մշակութային գործիչներ, ինչպիսիք են Խորխե Լուիս Բորխեսը, Պաբլո Ներուդան և Էվա Պերոնը։ Լուսանկարել է նաև բնական և քաղաքային բնապատկերներ, կենդանիներ և աբստրակցիաներ։ Հատկապես կարևոր են նրա այն լուսանկարները, որոնք նվիրված են Հարավային Ամերիկայի ազգագրությանը և արտացոլում են այդ մայրցամաքում տեղի ունեցած փոփոխությունները 20-րդ դարի ընթացքում։

## Վաղ կենսագրություն
Աննեմարի Հենրիխը ծնվել է գերմանական Դարմշտադտ քաղաքում։ Մինչև 1926 թվական դպրոց է հաճախել Բեռլինում, նախքան նրանց ընտանիքը տեղափոխվել է Լարոկ (Արգենտինայի Էնտրե Ռիոս նահանգ)։ Հայրը վիրավորվել է Առաջին համաշխարհային պատերազմի ժամանակ։ Հենրիխը սովորել է պար, երաժշտություն և բեմանկարչություն, ինչը հետագայում օգնել է նրա յուրահատուկ լուսանկարչական ոճի և լուսավորության դրամատիկ կիրառման ձևավորմանը։

Հենրիխը լուսանկարչություն է սովորել եվրոպայից արտագաղթած լուսանկարիչների, այդ թվում ավստրիացի լուսանկարիչ Մելիտա Լանգի մոտ։

## Կարիերա
1930 թվականին Հենրիխը բացել է իր առաջին լուսանկարչական ստուդիան Բուենոս Այրեսի արվարձաններից մեկում՝ Վիլլա Բալեստերում։ Նույն տարում ամուսնացել է գրող Ռիկարդո Սանգվինետիի հետ, ով հանդես է եկել Ալվարո Սոլ կեղծանունով։ Երկու տարի անց տեղափոխվել է ավելի մեծ ստուդիա և սկսել լուսանկարել Կոլոն թատրոնի դերասաններին։

Հենրիխը եղել է Արգենտինայի լուսանկարչական ակումբի () համահիմնադիրը, ինչպես նաև Արգենտինայի լուսանկարչության խորհրդի () և Լատինական Ամերիկայի լուսանկարչության խորհրդի () հիմնադիր անդամ։ Նրա աշխատանքները 40 տարի զարդարել են այնպիսի ամսագրերի շապիկներ, ինչպիսիք են *El Hogar*, *Sintonía*, *Alta Sociedad*, *Radiolandia* և *Antena*:

Երկրորդ համաշխարհային պատերազմի ժամանակ Հենրիխը եղել է հակապատերազմական «Արգենտինական խորհուրդ հանուն խաղաղության» շարժման անդամ ()։ Եղել է նաև Հաղթանակի խորհրդի անդամ () կանանց միավորում, որը դեմ էր ֆաշիզմին և հանդես էր գալիս դաշնակիցների օգտին։ Համաշխարհային պատերազմի ավարտից հետո Հենրիխը ճանապարհորդել է ամբողջ Եվրոպայում՝ ցուցադրելով իր աշխատանքները Հռոմում, Միլանում, Փարիզում և Ցյուրիխում։ 1950-ականներին Հենրիխը եղել է «Տասնյակների խմբի» անդամ (), որը միավորել է մոդեռնիստ լուսանկարիչներին։

1991 թվականին Հենրիխը դատարանի առաջ է կանգնել Ավենիդա Կալյաոյի ստուդիայի պատուհանում իր մերկ լուսանկարներից մեկի ցուցադրման համար։ Նրա աջակցության համար ազգային և միջազգային ընդվզումը, ինչպես նաև լուսանկարի գեղագիտական ​​արժեքի ճանաչումը հանգեցրել են նրան, որ գործը կարճվել է։

2015 թվականին Բուենոս Այրեսի Լատինական Ամերիկայի արվեստի թանգարանը կազմակերպել է նրա ստեղծագործությունների հետահայաց ցուցադրությունը[13]: Հենրիխի աշխատանքներն առաջին անգամ ցուցադրվել են Նյու Յորքում, 2016 թվականին, Նաիլի Ալեքսանդեր պատկերասրահում՝ «Աննեմարի Հենրիխ՝ գլամուրը և արդիականությունը Բուենոս Այրեսում» () Aires ցուցահանդեսի շրջանակներում։

2016 թվականին Հենրիխի աշխատանքների արխիվը թվայնացվել էր վտանգված արխիվների պահպանման ծրագրի շրջանակներում, որն իրականացվել էր Բրիտանական գրադարանի և Ազգային համալսարանի Արվեստի և մշակութային հետազոտությունների ինստիտուտի կողմից փետրվարի 3-ին։

Աննեմարի Հենրիխը եղել է Բուենոս Այրես քաղաքի պատվավոր քաղաքացի։

## Պատկերասրահ

Evita - Malla de lunares -Retrato de Annemarie Heinrich - -.jpg|Էվա Պերոն, 1939
Annemarie Heinrich - Desnudo II La Paloma - 1945.jpg|«Աղավնի» (), 1945
Mirtha Legrand por Annemarie Heinrich MNBA.jpg|Միրտա Լեգրան, մոտ. 1955
Tita Merello , by Annemarie Heinrich.jpg|Տիտա Մերելյո
Graciela Borges, by Annemarie Heinrich.jpg|Գրասիելա Բորգես
Annemarie Heinrich - Pinky -1964.jpg|«Պինկի», 1964
Mercedes Sosa, by Annemarie Heinrich.jpg|Մերսեդես Սոսա


## Ծանոթագրություններ

## Արտաքին հղումներ
* Աննեմարի Հայնրիխի ստեղծագործությունների թվայնացված արխիվ

Կատեգորիա:Արգենտինացի կին արվեստագետներ
Կատեգորիա:Գերմանական ծագում ունեցող արգենտինացիներ
Կատեգորիա:Գերմանացի կին լուսանկարիչներ